AIŠKINAMASIS RAŠTAS

Dėl Molėtų rajono savivaldybės 2019 m. aplinkos apsaugos rėmimo specialiosios programos priemonių patvirtinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės 2019 m. aplinkos apsaugos rėmimo specialiosios programos priemonių (toliau – Programa) tikslas – užtikrinti sveiką, švarią aplinką bei racionalų gamtos išteklių naudojimą, išsaugoti kraštovaizdžio savitumą, biologinę įvairovę.

2019 m. už teršalų išmetimą į aplinką planuojama surinkti 17 500 Eur, už valstybinius gamtos ištelkius – 9 000 Eur., savanoriškos juridinių ir fizinių asmenų įmokos ir kitos teisėtai gautos lėšos- 7469 Eur. už medžiojamųjų gyvūnų išteklių naudojimą – 16 000 Eur. 2018 m. likutis 43624 Eur . Bendras programos biudžetas – 93593,00 Eur.

Programą sudaro: priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą, joms įgyvendinti numatyta skirti 37896 Eur; Savivaldybės visuomenės sveikatos rėmimo specialioji programa, kurios vykdymui numatyta skirti – 8441 Eur; kitos aplinkosauginės priemonės, kurių vykdymui numatyta skirti – 47256 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 40 punktas ir Savivaldybių aplinkos apsaugos rėmimo specialiosios programos įstatymo 2 straipsnio 3 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Naudojant Programos lėšas tolygiai vystomas Molėtų rajonas ir rajono gyventojams teikiamos paslaugos, viešoji infrastruktūra, informacinės visuomenės plėtra, didinamas miesto ir rajono patrauklumas verslui, turizmui ir poilsiui, sprendžiamos kraštovaizdžio, biologinės įvairovės išsaugojimo ir atkūrimo bei gamtos išteklių apsaugos problemos.

Neigiamų pasekmių nėra.

**4. Priemonės sprendimui įgyvendinti**

Programoje numatytos priemonės.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Programos lėšos.

**6.Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius. 2019 m.